钦定古今图书集成/明伦汇编/氏族典/第090卷 > 《廖用贤尚友录》 > 乌斯道
## 钦定古今图书集成/明伦汇编/氏族典/第090卷 > 《廖用贤尚友录》 > 乌斯道

按《万姓统谱》：本良弟斯道，字继善。文尚体要，尤长于
诗。兴寄高远，而清洒出尘，一扫元人过巧之弊。宋景
濂题曰：“斯道之作，俊洁如明月珠，汹涌如春江涛。”其
为名流推重如此。尤精书法，小楷行、草各臻其妙，远
近求之，屦满户外。明初，用荐起为永新令，有惠政，以
疾去官，民遮留不可得，立生祠祀之。所著有秋吟槁、
《春草斋集》。